На основу члана 214а ст. 1. и 4. Закона о пловидби и лукама на унутрашњим водама („Службени гласник РС”, бр. 73/10, 121/12, 18/15, 96/15 – др. закон, 92/16, 104/16 – др. закон, 113/17 – др. закон, 41/18, 95/18 – др. закон, 37/19 – др. закон, 9/20 и 52/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О УТВРЂИВАЊУ ЛУЧКОГ ПОДРУЧЈА ТЕРМИНАЛА ЗА РАСУТЕ ТЕРЕТЕ НОВЕ ЛУКЕ У БЕОГРАДУ – ЛОКАЦИЈА КРЊАЧА

Члан 1.

Овом уредбом утврђује се лучко подручје Терминала за расуте терете нове луке у Београду – локација Крњача, у складу са Стратегијом развоја водног саобраћаја Републике Србије од 2015. до 2025. године („Службени гласник РС”, бр. 3/14 и 66/20), документима просторног и урбанистичког планирања и планским документима који се односе на управљање водама.

Члан 2.

Лучко подручје из члана 1. ове уредбе чине кат. парц. бр. 1186, 1185, 1184, 1183, 1182, 1175, 1643/2, 1605/2, 1601/1, 1598/1, 1593/8, 1190/2, 1189/2, 1188/2, 1187/1, 1180/2, 1178/2, 1174/1, 1173/4, 1173/3, 1173/2 и 1178/3 КО Крњача, као и делови кат. парц. бр. 1173/1, 1178/1, 1187/2, 1681/1 и 1176 КО Крњача, укупне површине 57 ha 52 a 71 m².

Саставни део лучког подручја из става 1. овог члана је и сидриште Терминала омеђено координатним тачкама.

Члан 3.

На основу ове уредбе извршиће се забележба лучког подручја и права прече куповине Републике Србије на лучкој инфраструктури и супраструктури у катастру непокретности.

Министарство надлежно за послове саобраћаја доставиће потребну документацију надлежном правобранилаштву које ће извршити спровођење забележбе из става 1. овог члана.

Члан 4.

Графички приказ лучког подручја Терминала за расуте терете нове луке у Београду – локација Крњача и координате сидришта из члана 2. ове уредбе одштампани су уз ову уредбу и чине њен саставни део.

Члан 5.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број:110-14108/2025

У Београду, 18. децембра 2025. године

В Л А Д А

ПРЕДСЕДНИК

проф. др Ђуро Мацут,с.р.